Donedávna sme boli všetci (nielen v Prešove) presvedčení, že parkovisko pri dome je samozrejmosť.
Lenže paneláky sa stavali pred 30 - 40 rokmi, niekde aj skôr a v tom čase si auto nemohol dovoliť každý. Tejto filozofii zodpovedal aj počet parkovísk pri výstavbe sídlisk či obytných štvrtí.
Lenže doba sa zmenila. Odrazu si môže dovoliť auto oveľa viac ľudí, niektorí aj dve či tri. Chcú ich zaparkovať pri dome, no nemajú kde. Tento stav sa však neprejavil z roka na rok.